Karališkasis eukaliptas

* *Eucalyptus amygdalina* var. *regnans* (F.Muell.) Anon., 1877
* *Eucalyptus regnans* var. *fastigata* Ewart, 1931

**Karališkasis eukaliptas** (*Eucalyptus regnans*) – magnolijūnų (*Magnoliophyta*) skyriaus, mirtinių (*Myrtaceae*) šeimos, eukaliptų (*Eucalyptus*) genties visžalių lapuočių medžių rūšis. 

Karališkieji eukaliptai pasaulyje žinomi dėl įspūdingo aukščio ir masyvumo. Taip pat pasižymi labai greitu augimo tempu, kada jauname amžiaus periode iki 22 metų, medynuose išauga nuo 1 m iki 2 m aukščio per metus. Bet ilgaamžiškumu nepasižymi, vidutinis šios rūšies medžių amžiaus vidurkis apie 400 metų, paskiri individai ilgiausiai gali išgyventi maždaug iki 500 metų.

## Paplitimas
Karališkieji eukaliptai savaime auga Australijos žemyno pietryčiuose, tai yra, Australijos Viktorijos ir Tasmanijos valstijose.

Introdukuoti Naujojoje Zelandijoje, Čilėje, Pietų Afrikos Respublikoje, Zimbabvėje, kur auginami monokultūrinėse plantacijose.

## Požymiai
Tai amžinai žaliuojantys medžiai. Jų kamienas tiesus ir pilkas. Žiedai auga kekėmis po 9–15 grupėje, žiedai apie 1 cm skersmens su gausiais baltais kuokeliais. Vaisiai apie 5–9 mm ilgio ir 4–7 pločio sėklalizdis.

## Matmenys
Įprastai auga iki 70–100 m aukščio, o dalis auga dar aukštesni. Tai aukščiausia eukaliptų (*Eucalyptus*) genties medžių rūšis. Kartu su didžiosiomis šorėjomis (*Shorea faguetiana*) aukščiausi magnolijūnų (*Magnoliophyta*) skyriaus augalai.  Yra viena aukščiausių medžių rūšių planetoje, ir šiuo metu pagal aukštį nusileidžia tik visžalėms sekvojoms (*Sequoia sempervirens*), himalajiniams kiparisams (*Cupressus torulosa*) ir nežymiai didžiosioms šorėjoms (*Shorea faguetiana*).

Atradus Australijos žemyną, daug labai senų ir tuo pačiu labai aukštų medžių buvo kertami iki pat XIX amžiaus vid., tad patys seniausi ir aukščiausi egzemplioriai buvo iškirsti.

Išmatuoto 2018 m. lapkričio mėnesyje karališkojo eukalipto rūšies individas, žinomas kaip *„[[Centurion]]“*, siekė **100,5 m** aukštį. Dar ankstesniais išmatavimais, šio individo tūris 268 m³, skersmuo krūtinės aukštyje – 4,05 m, kamieno apimtis – 13,70 m, lajos skersmuo – 18 m. 2013 m. gruodžio 15 d., kai australų botanikas Dean Nicolle išmatavo *„Centurion“* medį, jo aukštis buvo 99,6 m. Nepaisant to, kad jam 500 metų, tai įrodymas, kad medis dar auga. Jis auga pietinėje Tasmanijoje esančiame Hjuono slėnyje (*Huon Valley*).

1872 m. vasario 21 dieną pietryčių Australijoje vyriausybės atstovas Viljamas Fergusonas išmatavo karališkąjį eukaliptą, dabar žinomą kaip *„Ferguson Tree“*, kuris su nulaužta viršūne siekė 133 metrus, bet, kaip manoma, šis eukaliptas su nenulaužta viršūne galėjo siekti **152 m** aukščio. Taip pat jis pažymėjo, kad toje pačioje vietoje buvo daug kitų 106 m aukščio nukirstų šios rūšies medžių. Kitas Australijos vyriausybės atstovas G. W. Robinson 1889 metais šalia Bo Bo kalno (Viktorijos valstijoje) išmatavo 143 m aukščio karališkąjį eukaliptą, o Melburno apylinkėse esančiame *Menzies Creek* išmatavo nukirstą karališkąjį eukaliptą, kurio aukštis buvo 122 m. 35 km į rytus nuo Melburno esančiame Dandenongo kalnagūbryje Australijos vyriausybės atstovas David Boyle išmatavo kitą nukirstą karališkąjį eukaliptą, kurio aukštis siekė 119 m su nulaužta viršūne, ir, anot jo, šis eukaliptas su viršūne turėjo siekti 128 metrų.

## Taip pat skaityti
* Eukaliptų genties rūšys
* Australijos žemyno aukščiausios medžių rūšys
* Planetos aukščiausios medžių rūšys
* Planetos masyviausios medžių rūšys

## Šaltiniai

## Nuorodos
* anpsa.org / Eucalyptus regnans  (Australian Native Plants Society (Australia)) | *Anglų k.*
* plantsoftheworldonline.org / ''Eucalyptus regnans'' F.Muell.
* humboldt.edu / Researchers Find Surprising Growth in Old Age Trees, Mar 25, 2010 – Paul Mann | *Anglų k.*
* youtube.com / Centurion - Second tallest tree in the world- Drone footage-3DR SOLO -GOPRO (*aukščiausias karališkasis eukaliptas *„Centurion“* nufilmuotas per droną*)

## Galerija

Vaizdas:Eucalyptus_regnans_seedlings_01_Pengo.jpg|Karališkojo eukalipto sodinukai
Vaizdas:MountainAshWithCars.jpg|Kelias Viktorijoje per karališkųjų eukaliptų mišką
Vaizdas:Sherbrooke_forest_Victoria_220rs.jpg|Karališkieji eukaliptai Viktorijos Šerbruko miške
Vaizdas:Eucalyptus_regnans_Sherbrooke.jpg|Karališkieji eukaliptai Viktorijos Šerbruko miške
Vaizdas:Tasmania_logging_01_under_tallest_tree.jpg|Karališkojo eukalipto "The Big Tree" kamieno pagrindas yra apie 15 m apimties
Vaizdas:Tasmania_logging_06_Big_Stump.jpg|Vieno masyviausių Karališkojo eukalipto kelmas Tasmanijoje
Vaizdas:Tasmania_logging_10_Styx_Devastation.jpg|Iškirstas senų karališkųjų eukaliptų miškas netoli Stikso slėnio (*Styx Valley*), pietų Tasmanijoje
Vaizdas:Tasmania_logging_18_Near_Hobart,_the_product.jpg|Netoliese Hobarto, karališkojo eukalipto rąstai
Vaizdas:Logs_at_woodmill.jpg|Karališkojo eukalipto rąstai
Vaizdas:Wood_from_victoria_mountain_ash.jpg|Į lentas supjaustyta karališkojo eukalipto mediena
Vaizdas:Tasmania_Logging_20_Woodchip_at_Burnie.jpg|Aukštos kokybės susmulkinta mediena iš Bernio (*Burnie*) eksportuojama į Japonijos popieriaus fabrikus (2001 m.)
Vaizdas:Tasmania_logging_09_North_West_clear_felling.jpg|Buvusi karališkųjų eukaliptų sengirė, pakeista monokultūrine spindulinių pušaičių (*Pinus radiata*) plantacija